stanford-oval/wikipedia huggingface dataset:
ฟุตบอลเพื่อมิตรภาพ
ประวัติของโครงการ > ฟุตบอลเพื่อมิตรภาพ 2020

ในปี 2563 กิจกรรมสุดท้ายของฤดูกาลที่แปดสำหรับการแข่งขัน Football for friendship ได้จัดขึ้นแบบออนไลน์ผ่านดิจิทัลแพล็ตฟอร์ม ตั้งแต่วันที่ 27 จนถึงวันที่ 9 เดือนธันวาคม2020 โดยมีผู้เข้าร่วมกว่า 10,000 คน จาก 100 ประเทศทั่วโลก
สำหรับฤดูกาลที่แปด โปรแกรมการแข่งขันแบบออนไลน์ได้ถูกพัฒนาขึ้นและจำลองมาจาก Football for friendship โดยมีเงื่อนไขการเล่นแบบผู้เล่นหลายคน  โดยมีพื้นฐานการจำลองมาจากงานแข่งขันออนไลน์แชมป์เปี้ยนชิพนานาชาติภายใต้โครงการ  Football for friendship
สำหรับเกมสามารถดาวน์โหลดได้ทั่วโลกตั้งแต่วันที่ 10 ธันวาคม 2563 เป็นต้นไป โดยวันดังกล่าวยังถือเป็นวันฟุตบอลสากลโลกอีกด้วย
ผู้ใช้งานสามารถเข้าร่วมแมทซ์ต่างๆตามกฎการแข่งขันแบบโครงการ Football for friendship ได้ และสามารถร่วมเล่นกับทีมนานาชาติจากประเทศต่างๆได้
เกมแบบผู้เล่นหลายคนนั้นอิงมาจากหลักพื้นฐานสำคัญที่เน้นคุณค่าด้านมิตรภาพ สันติภาพ และ ความเท่าเทียม
วันที่ 27 พฤศจิกายน งานจับฉลากการแข่งขันออนไลน์แชมป์เปี้ยนชิพของโครงการ Football for friendship 2563 ได้ถูกจัดขึ้น
ตั้งแต่วันที่ 28 พฤศจิกายนจนถึงวันที่ 6 ธันวาคม ค่ายออนไลน์นานาชาติถูกจัดขึ้นโดยให้ความรู้ด้านสิทธิมนุษยชนและกีฬาแก่เยาวชน
การประชุมออนไลน์ระหว่างประเทศ ตั้งแต่วันที่ 30 พฤศจิกายน ถึงวันที่ 4 ธันวาคม ได้ถูกจัดขึ้นภายใต้โครงการ Football for friendship โดยมีวัตถุประสงค์เพื่อพัฒนากีฬาเยาวชน นอกจากนี้ผู้เชี่ยวชาญได้ชื่นชมการนำเสนอของโครงการ  Football for friendship  ว่ามีคุณสมบัติเหมาะสมที่จะได้รับรางวัลสากล
วันที่ 7-8 ธันวาคม การแข่งขันออนไลน์แชมป์เปี้ยนชิพโลกถูกจัดขึ้นภายใต้โครงการ Football for friendship โดยในปีนี้การแข่งขันได้จัดขึ้นพิเศษในรูปแบบออนไลน์ผ่านทางดิจิตัลแพลตฟอร์ม โดยการแข่งขันครั้งนี้มีจุดประสงค์เพื่อพัฒนาแบบจำลองเกม  Football for friendship ในแบบผู้เล่นหลายคนให้มีคุณภาพมากยิ่งขึ้น
การแข่งขันรอบไฟนอลของ  Football for friendship ถูกจัดขึ้นในวันที่ 9 ธันวาคม
การจัดตั้งสัมนาออนไลน์สำหรับเด็กจากนานาประเทศมีจุดประสงค์เพื่อเฉลิมฉลองวันครบรอบ  75 ปี ขององค์กรสหประชาชาติ (UN)
สัมนาถูกจัดขึ้นในช่วงเวลาที่มีการแข่งขันในฤดูกาลที่แปด
ในระหว่างการแข่งขันฤดูกาลที่ 8 ได้ออกอากาศ นักฟุตบอลอิสระกลุ่มหนึ่งได้ดำเนินการจัดรายการที่มีชื่อว่า “Stadium is where I am” ทุกๆสัปดาห์ ในทุกเทปจะมีนักฟุตบอลอิสระกลุ่มนี้ให้ความรู้แก่ตัวแทนเยาวชนด้านเทคนิคต่างๆสำหรับการเล่นกีฬาฟุตบอล
ในช่วงท้ายของรายการ ทางรายการจะประกาศ challenge เพื่อค้นพาผู้ที่ใช้เทคนิคได้ดีที่สุดจากบทเรียน  และออนไลน์มาสเตอร์คลาสนี้ยังถือเป็นรายการที่สมบูรณ์แบบ เพราะมีโครงการ football for friendship คอยให้การสนับสนุน
โดยโครงการ football for friendship นั้นถูกจัดอยู่ในสถิติของ กินเนสส์บุ๊ค   ถึงสองครั้ง โดยประเมินจากจำนวนผู้มีส่วนร่วม
เพิ่มเติม คือ  นักข่าวกลุ่มที่มีอายุน้อยของโครงการ Football for friendship ยังได้นำรายการรายสัปดาห์ดังกล่าวไปเผยแพร่ต่อ จนทำให้รายการมีเด็กๆจากทั่วโลกเข้ามาแชร์ข่าวสารในเชิงบวกต่อกันเรื่อยๆ
การแข่งขันชิงแชมป์โลก "ฟุตบอลเพื่อมิตรภาพ"

การแข่งขันฟุตบอลนานาชาติสำหรับเด็กถูกจัดขึ้นภายในกรอบงานของโครงการ "ฟุตบอลเพื่อมิตรภาพ"  ที่มที่เข้าร่วมการแข่งขัน – ทีมมิตรภาพ  – ซึ่งได้รวมตัวหลังจากการจับฉลาก  ทีมได้รับการจัดการ  อยู่บนพื้นฐานของ "ฟุตบอลเพื่อมิตรภาพ": นักกีฬาที่มีความแตกต่างด้านสัญชาติ เพศ และความสามารถทางกายภาพจะมาเล่นร่วมกันในทีมเดียวกัน
ฟอรัมนานาชาติสำหรับเด็ก "ฟุตบอลเพื่อมิตรภาพ"

ในงานฟอรัมนานาชาติสำหรับเด็ก "ฟุตบอลเพื่อมิตรภาพ" ผู้เข้าร่วมโครงการวัยเยาว์และผู้ใหญ่จะปรึกษาหารือเกี่ยวกับการส่งเสริมและพัฒนาคุณค่าของโครงการทั่วโลก ระหว่างงาน เด็กๆได้พบปะและพูดคุยกับเพื่อนจากประเทศอื่นๆ, นักฟุตบอลที่มีชื่อเสียง, ผู้สื่อข่าวและบุคคลสาธารณะ, และยังเป็นทูตเด็กที่ในอนาคตจะยังคงส่งเสริมคุณค่าที่เป็นสากลในหมู่เพื่อนฝูงของตนเอง
ศูนย์สื่อมวลชนนานาชาติสำหรับเด็ก

คุณสมบัติพิเศษของโครงการ "ฟุตบอลเพื่อมิตรภาพ" คือการมีศูนย์สื่อมวลชนนานาชาติสำหรับเด็กเป็นของตนเอง ซึ่งได้รับการจัดตั้งขึ้นภายใต้โครงการ "ฟุตบอลเพื่อมิตรภาพ" ในปี 2014 [46] ผู้สื่อข่าวเด็กในศูนย์สื่อมวลชนจะรายงานการทำกิจกรรมในโครงการไปยังประเทศของตน: พวกเขาเตรียมข่าวสำหรับสื่อกีฬาท้องถิ่นและต่างชาติ เข้าร่วมในการสร้างช่องโทรทัศน์ "ฟุตบอลเพื่อมิตรภาพ" หนังสือพิมพ์และสถานีวิทยุที่เป็นทางการของโครงการ "ฟุตบอลเพื่อมิตรภาพ" สำหรับเด็ก ศูนย์สื่อมวลชนนานาชาติสำหรับเด็กเป็นศูนย์รวมของผู้ชนะการแข่งขันผู้สื่อข่าวเด็กยอดเยี่ยมประจำชาติ บล็อกเกอร์เด็ก ช่างภาพ และนักเขียน ผู้สื่อข่าวเด็กจากศูนย์สื่อมวลชนนำเสนอมุมมองจากภายในโครงการ โดยใช้รูปแบบ "เด็กเกี่ยวกับเด็ก"
วันฟุตบอลและมิตรภาพนานาชาติ

ภายใต้โครงการ "ฟุตบอลเพื่อมิตรภาพ" จะมีการฉลองวันฟุตบอลและมิตรภาพนานาชาติขึ้นในวันที่ 25 เมษายน การฉลองในวันหยุดนี้มีขึ้นครั้งแรกในปี 2014 ใน 16 ประเทศ ในวันนั้นได้มีแมตช์กระชับมิตร แฟลชม็อบ รายการวิทยุแบบมาราธอน การสอนทำกิจกรรมต่างๆ รายการโทรทัศน์ การเปิดฝึกอบรม ฯลฯ ซึ่งมีผู้เข้าร่วมงานกว่า 50,000 คน
ในปี 2015 ได้มีการฉลองวันฟุตบอลและมิตรภาพใน 24 ประเทศ ในเทศกาลนี้ ได้มีแมตช์ฟุตบอลกระชับมิตร และกิจกรรมต่างๆ มากมาย ที่ประเทศเยอรมนี ผู้เล่นของทีม Schalke 04 ได้เปิดสอนการเล่นฟุตบอล ประเทศเซอร์เบียดำเนินรายการโทรทัศน์ ประเทศยูเครน – มีแมตช์ระหว่างทีม Volyn FC และเด็กๆ ที่ลงทะเบียนไว้ที่ศูนย์ของเมืองลัตสก์ของบริการสังคมสำหรับครอบครัว เด็ก และคนหนุ่มสาว
ในประเทศรัสเซีย ได้มีการฉลองวันฟุตบอลและมิตรภาพเมื่อวันที่ 25 เมษายน ใน 11 เมือง แมตช์ฟุตบอลกระชับมิตรได้ถูกจัดขึ้นที่เมือง Vladivostok, Novosibirsk, Yekaterinburg, Krasnoyarsk, Barnaul, St. Petersburg และ Saransk เพื่อเป็นการระลึกถึงคุณค่าหลักของโครงการ ในเมือง Krasnoyarsk, Sochi และ Rostov-on-Don มีการแลกเปลี่ยนทางมิตรภาพโดยมีผู้เข้าร่วมเป็นผู้ถือคบเพลิงโอลิมปิกในปี 2014 ในเมืองมอสโก ได้มีการจัดการประกวดโอกาสที่เท่าเทียมกัน ด้วยการสนับสนุนจากสหพันธ์กีฬาของคนตาบอด ในวันที่ 5 พฤษภาคม มีการฉลองวันฟุตบอลและมิตรภาพที่เมือง Nizhny Novgorod และ Kazan
ในปี 2016 มีการฉลองวันฟุตบอลและมิตรภาพใน 32 เมือง ที่ประเทศรัสเซียมีการฉลองใน 9 เมือง: Moscow, St. Petersburg, Novosibirsk, Barnaul, Birobidzhan, Irkutsk, Krasnodar, Nizhny Novgorod และ Rostov-on-Don Nizhny Novgorod ได้เป็นเจ้าภาพในแมตช์กระชับมิตรระหว่างนักฟุตบอลเยาวชนจาก Volga FC และผู้เล่นผู้ใหญ่จากสโมสรที่ตั้งขึ้นมาเพื่อฝึกฝนเด็กๆ ในแมตช์กระชับมิตรที่เมือง Novosibirsk มีเด็กพิการร่วมเล่น – ทีม Yermak-Sibir จากเขต Novosibirsk
ในปี 2017 มีการฉลองวันฟุตบอลและมิตรภาพใน 64 ประเทศ นักฟุตบอลชื่อดัง รวมทั้งผู้เล่นกองหลังชาวเซอร์เบีย Branislav Ivanovich และผู้เล่นกองหน้าชาวดัทช์ Dirk Kuyt ได้ร่วมในกิจกรรมที่มีขึ้นรอบโลก ในประเทศกรีซ ผู้ชนะจากการแข่งขันชิงแชมป์ยุโรปในปี 2004 Theodoras Zagorakis ได้เข้าร่วมกิจกรรมร่วมกับทีมชาติของเขา ในประเทศรัสเซีย สโมสร Zenit FC ได้เป็นเจ้าภาพในการเปิดการอบรมให้กับ Zakhar Badyuk ผู้ที่เป็นทูตของโครงการ "ฟุตบอลเพื่อมิตรภาพ" ในปี 2017 ในการฝึก ผู้รักษาประตูของสโมสร Zenit FC Yury Lodygin ได้ให้คะแนนความสามารถของ Zakhar ไว้ด้วยคะแนนที่สูง และได้ถ่ายทอดเคล็ดลับของการเป็นผู้รักษาประตูให้กับเขา
ค่านิยมหลักเก้าประการของโครงการ ฟุตบอง เพื่อมิตรภาพ

ในระหว่างฟอรั่มเด็กนานาชาติครั้งแรกซึ่งจัดขึ้น เมื่อวันที่ 25 พฤษภาคม 2013 นั้น  เหล่ายุวทูตจาก สหราชอาณาจักรอังกฤษ  เยอรมนี สโลวีเนีย ฮังการี เซอร์เบีย บัลแกเรีย กรีซ และรัสเซีย ก็ได้บัญญัติสค่านิยมหลักแปดประการแรกของโครงการ กล่าวคือ  มิตรภาพ ความเสมอภาค ความยุติธรรม สุขภาพ สันติภาพ ความจงรักภักดี ชัยชนะ และ ประเพณี  แล้วนำเสนอค่านิยนหลักในจดหมายเปิดผนึก	ต่อมาจดหมายดังกล่าวถูกส่งไปยังหัวหน้าองค์กรกีฬาระหว่างประเทศ คือ  สหพันธ์ฟุตบอลนานาชาติ (ฟีฟ่า) สมาคมฟุตบอลแห่งสหภาพยุโรป (ยูฟ่า) และ คณะกรรมการโอลิมปิกสากลด้วย ในเดือนกันยายน ปี 2013 ในระหว่างการพบปะหารือกันกับประธานาธิบดี วลาดิมีร์ปูติน และ วิทาลีมุทโก   นายโจเซฟแบลตเตอร์ได้ยืนยันการรับจดหมาย และบอกว่าเขาก็พร้อมที่จะสนับสนุน โครงการ "ฟุตบอลมิตรภาพ"
ในปี 2015 ผู้เข้าร่วมจากประเทศจีน ญี่ปุ่น และคาซัคสถานเข้าร่วมโครงการ ฟุตบอลเพื่อมิตรภาพ และเสนอให้เพิ่มค่านิยมหลักที่เก้า คือ เกียรติด้วย
รางวัล Nine Values Cup

รางวัล Nine Values Cup เป็นรางวัลของโครงการนานาชาติเพื่อสังคมสำหรับเด็ก "ฟุตบอลเพื่อมิตรภาพ" ในแต่ละปี จะมีการให้รางวัลสำหรับความมุ่งมั่นที่ยิ่งใหญ่ที่สุดในคุณค่าของโครงการ: มิตรภาพ ความเสมอภาค ความยุติธรรม สุขภาพ ความสงบ ความภักดี ชัยชนะ ประเพณี และเกียรติยศ
แฟนฟุตบอลจากทั่วโลกได้มีส่วนร่วมในการโหวตครั้งนี้ แต่การตัดสินใจครั้งสุดท้ายทำโดยผู้เข้าร่วมโครงการ "ฟุตบอลเพื่อมิตรภาพ" จากการโหวต สโมสรฟุตบอลที่ได้รับรางวัล Nine Values Cup: Barcelona (2015), Bayern Munich (2016), Al Wahda (Special Prize), Real Madrid (2017)
สร้อยข้อมือมิตรภาพ

กิจกรรมทั้งหมดของโครงการ "ฟุตบอลเพื่อมิตรภาพ" เริ่มต้นด้วยการแลกสร้อยข้อมือมิตรภาพซึ่งเป็นสัญลักษณ์ของความเท่าเทียมกัน และวิถีชีวิตที่มีสุขภาพดี สร้อยข้อมือประกอบด้วยเชือกสองสี ฟ้าและเขียว และทุกคนที่สนับสนุนโครงการสามารถใส่ได้
จากคำพูดของ Franz Beckenbauer
"สัญลักษณ์ของการเคลื่อนไหวเป็นสร้อยข้อมือสองสี ซึ่งเป็นเรื่องง่ายและเข้าใจได้ว่าเป็นค่านิยมที่เกิดโดยธรรมชาติของโครงการ "ฟุตบอลเพื่อมิตรภาพ"
เยาวชนผู้เข้าร่วมโครงการได้ผูกสร้อยข้อมือมิตรภาพนี้ให้บนข้อมือของนักกีฬาชื่อดังและบุคคลสาธารณะที่มีชื่อเสียง [59] ซึ่งรวมไปถึง: Dick Advocaat, Anatoly Timoshchuk และ Luis Netu, Franz Beckenbauer, Luis Fernandev, Didier Drogba, Max Meyer, Fatma Samura, Leon Gorecka, Domenico Krishito, Michel Salgado, Alexander Kerzhakov, Dimas Pirros, Miodrag Bozovic, Adelina Sotnikova, Yuri Kamenets
กิจกรรมของผู้เข้าร่วมระหว่างฤดูกาล

นักฟุตบอลเยาวชนจากโครงการ "ฟุตบอลเพื่อมิตรภาพ" เข้าร่วมในกิจกรรมหลายอย่างที่มีขึ้นนอกฤดูกาลปกติ ในเดือนพฤษภาคม 2013 ผู้เล่นจากสโมสรฟุตบอลเยาวชน Maribor (สโลวีเนีย) ได้จัดแมตช์กระชับมิตรเพื่อการกุศลโดยแข่งกับเด็กๆ จากประเทศกัมพูชา เมื่อวันที่ 14 กันยายน 2014 ที่เมือง Sochi ผู้เข้าร่วมจากโครงการชาวรัสเซียได้พูดคุยกับ Vladimir Putin ในการประชุมระหว่างประธานาธิบดีสหพันธรัฐรัสเซีย และประธาน FIFA Sepp Blatter ในเดือนมิถุนายน 2014 ประธานาธิบดีประเทศฝรั่งเศส Francois Hollande ได้เชิญทีม Taverni ที่เป็นสมาชิกของโครงการ "ฟุตบอลเพื่อมิตรภาพ" ไปยังพระราชวัง Elysee เพื่อชมการแข่งขันฟุตบอลโลก FIFA 2014 ระหว่างทีมชาติฝรั่งเศสกับทีมชาติไนจีเรีย ในเดือนเมษายน Yuri Vashchuk ผู้ซึ่งเป็นทูตของโครงการ "ฟุตบอลเพื่อมิตรภาพ" ในปี 2015 ได้พบปะกับชายที่แข็งแรงที่สุดในประเทศเบลารุส Kirill Shimko และนักฟุตบอลเยาวชนจากสโมสร BATE FC เพื่อแบ่งปันประสบการณ์ของการเข้าร่วมโครงการ Yuri Vashchuk ได้มอบสร้อยข้อมือสัญลักษณ์มิตรภาพให้กับ Kirill Shimko ด้วยเหตุนี้เขาจึงได้มอบกระบองเพื่อสนับสนุนอุดมการณ์ของโครงการ ได้แก่ มิตรภาพ ความยุติธรรม และวิถีชีวิตที่มีสุขภาพดี
วันเอนโอนลี

Japanese boy band
| วันเอนโอนลีONE N' ONLY |
| --- | --- |
ที่เกิด: ญี่ปุ่น
แนวเพลง: เจป็อป เจเค-ป็อป เจ-ลาตินป็อป แร็ป
ช่วงปี: ค.ศ. 2018 (2018)–ปัจจุบัน
ค่ายเพลง: SDR

สมาชิก:  เอกุ  เท็ตตะ  เรย์  ฮายาโตะ  นาโอยะ 

อดีตสมาชิก:  โคคิ ฮายาชิ  เคนชิน คามิมูระ 

เว็บไซต์: one-n-only.jp
วันเอนโอนลี (อังกฤษ: ONE N' ONLY ญี่ปุ่น: ワンエンオンリー; โรมาจิ: Wan'en'onrī) เป็นวงบอยแบนด์สัญชาติญี่ปุ่น ก่อตั้งขึ้นในเดือนเมษายนปี 2018 จากการรวมยูนิตสองกลุ่มภายใต้สังกัด Stardust Promotion ได้แก่ เอบิสช์ (อังกฤษ: EBiSSH ญี่ปุ่น: エビッシュ; โรมาจิ: Ebisshu) และ ซาโตริบอยส์คลับ (อังกฤษ: Satori Boys Club ญี่ปุ่น: さとり少年団; โรมาจิ: Satori shōnen-dan) มีชื่อใช้เรียกสำหรับแฟนคลับว่า "SWAG" (สะแว็ก)
วันเอนโอนลี เริ่มเป็นที่รู้จักจากการทำคอนเทนต์เต้นประกอบเพลงบนติ๊กต็อก โดยนำเพลงหลากหลายแนวเพลง จากหลากหลายประเทศ รวมถึงเพลงไทย และเพลงจากลาตินอเมริกา มาเต้นประกอบ จนทำให้มีคนทั่วโลกรู้จัก ซึ่งทำให้ในเวลาต่อมามีการไปจัดแสดงถึงที่ประเทศบราซิล และออกซิงเกิลเป็นภาษาโปรตุเกส
สมาชิก > ปัจจุบัน

| ชื่อ | ชื่อเต็ม | หน้าที่ | ยูนิตเดิม | วันเกิดและอายุ | เมืองเกิด |
| --- | --- | --- | --- | --- | --- |
| EIKU   (เอกุ) | เอกุ ยามาชิตะ | ร้องนำ | ซาโตริบอยส์คลับ |  (1999-12-19) 19 ธันวาคม ค.ศ. 1999 (25 ปี) | ยามานาชิ |
| TETTA   (เท็ตตะ) | เท็ตตะ เซกิ | ร้องนำ | เอบิสช์ |  (1997-11-24) 24 พฤศจิกายน ค.ศ. 1997 (27 ปี) | คานากาวะ |
| REI   (เรย์) | เรย์ ซาวามูระ | ร้องนำ | เอบิสช์ |  (1997-01-02) 2 มกราคม ค.ศ. 1997 (28 ปี) | ชิซูโอกะ |
| HAYATO   (ฮายาโตะ) | ฮายาโตะ ทาคาโอะ | ร้องแร็ปและเต้น | ซาโตริบอยส์คลับ |  (1999-09-17) 17 กันยายน ค.ศ. 1999 (25 ปี) | ชิซูโอกะ |
| NAOYA   (นาโอยะ) | นาโอยะ คุซาคาวะ | ร้องแร็ปและเต้น | เอบิสช์ |  (1998-04-06) 6 เมษายน ค.ศ. 1998 (26 ปี) | โตเกียว |
สมาชิก > สมาชิกในอดีต

| ชื่อ | ชื่อเต็ม | หน้าที่ | ยูนิตเดิม | วันเกิดและอายุ | เมืองเกิด | หมายเหตุ |
| --- | --- | --- | --- | --- | --- | --- |
| KOHKI   (โคคิ) | โคคิ ฮายาชิ | เต้น | เอบิสช์ |  (1999-01-15) 15 มกราคม ค.ศ. 1999 (26 ปี) | ชิบะ | อยู่ตั้งแต่ตั้งวงจนถึง 31 ธันวาคม 2019 |
| KENSHIN   (เคนชิน) | เคนชิน คามิมูระ | ร้องแร็ปและเต้น | ซาโตริบอยส์คลับ |  (1999-07-08) 8 กรกฎาคม ค.ศ. 1999 (25 ปี) | ไอจิ | อยู่ตั้งแต่ตั้งวงจนถึง 4 มีนาคม 2025 |
เชื่อมต่อภายนอก

เว็บไซต์อย่างเป็นทางการ
เฟซบุ๊ก
ยูทูบ ยูทูบ
เอ็กซ์
เธรดส์
อินสตาแกรม
ติ๊กต็อก
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
ภูริ หิรัญพฤกษ์

| ภูริ หิรัญพฤกษ์ |
| --- | --- |

สารนิเทศภูมิหลัง
เกิด: 6 มกราคม พ.ศ. 2521 (47 ปี) ภูริ หิรัญพฤกษ์
คู่สมรส: อลิชา หิรัญพฤกษ์ (2555–ปัจจุบัน)
บุตร: 2 คน
อาชีพ: นักแสดง นายแบบ พิธีกร ยูทูบเบอร์
ปีที่แสดง: พ.ศ. 2543–ปัจจุบัน
ผลงานเด่น: ที จากซีรีส์ รักแปดพันเก้า
ภูริ หิรัญพฤกษ์ (เกิด 6 มกราคม พ.ศ. 2521) เป็นนักแสดงและพิธีกรชาวไทย ที่มีผลงานเด่นจากการรับบท "ที" ในละคร รักแปดพันเก้า
ประวัติ

ภูริเป็นบุตรชายของทินกร หิรัญพฤกษ์ กับภราไดย สุวรรณรัฐ บิดาและมารดาแยกทางกัน เขาเป็นหลานย่าของกันยา เทียนสว่าง นางสาวสยามปี 2477 นอกจากนี้เป็นหลานลุงของพลากร สุวรรณรัฐ เป็นหลานป้าของท่านผู้หญิงพรรณวดี จุฑารัตนกุล และเป็นลูกพี่ลูกน้องของศรา จุฑารัตนกุล สามีของพิยดา อัครเศรณีทางฝ่ายมารดา
จบการศึกษาจากโรงเรียนอนุบาลจุไรรัตน์ ระดับประถมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ระดับเตรียมอุดมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ระดับอุดมศึกษาในระดับปริญญาตรีที่คณะรัฐศาสตร์ จุฬาลงกรณ์มหาวิทยาลัย และปริญญาโทที่คณะนิเทศศาสตร์ จุฬาลงกรณ์มหาวิทยาลัย
เขาได้รับการชักชวนจากมิ่งขวัญ แสงสุวรรณให้เข้าสู่วงการบันเทิง โดยมีงานผลงานโฆษณาเป็นอย่างแรก ก่อนรับงานละคร ซิตคอม และมิวสิกวิดีโอ ทั้งยังมีธุรกิจส่วนตัว
ชีวิตส่วนตัว

เขาสมรสกับ อลิชา หิรัญพฤกษ์ และเข้ารับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเมื่อวันที่ 26 ตุลาคม 2555 การนี้อลิชาได้เปลี่ยนมาใช้นามสกุลสามี
ปัจจุบัน ภูริ และ แอน อลิชา มีบุตรสาวด้วยกัน 2 คนคือ
1.ริชา หิรัญพฤกษ์ เกิดเมื่อวันที่ 14 กรกฎาคม พ.ศ. 2559
2.ลิษา หิรัญพฤกษ์ เกิดเมื่อวันที่ 13 มกราคม พ.ศ. 2563
ผลงาน > ผลงานละคร

| ปี พ> ศ. | เรื่อง | รับบท | ออกอากาศ |
| --- | --- | --- | --- |
| 2543 | เมืองมายา | ดรุณันต์ ทิพย์ปิติ (แดน) | ช่อง 5 |
| 2543 | รอยรักรอยอดีต | ทศ / ตะวัน | ช่อง 5 |
| 2545 | เส้นไหมสีเงิน | มอด | ช่อง 5 |
| 2545 | เฮฮาคาเฟ่ | พรสวรรค์ | ช่อง 5 |
| 2545 | เทพีเจ้าสังเวียน | ไม้เมือง | ช่อง 7 |
| 2546 | รักพันลึก | ภารณ | ช่อง 3 |
| 2547 | รักแปดพันเก้า | ที | ช่อง 9 |
| 2547 | คู่แท้ชุลมุน | - | ไอทีวี |
| 2548 | รักแปดพันเก้า ปี2 | ที | ช่อง 9 |
| 2548 | ปัญญาชนก้นครัว | ภูวเรศ / ปลัดตั้ม | ช่อง 3 |
| 2548 | ฝันเฟื่อง | อุทธรณ์ | ช่อง 5 |
| 2548 | กลิ่นแก้วตำหนักขาว | นรวีร์ | ช่อง 3 |
| 2548 | บ่วงรัก | เพชรแท้ | ช่อง 5 |
| 2548 | ปิ๊ง |  | ช่อง 3 |
| 2549 | สัญญาแค้นแสนรัก | สนธยา | ช่อง 7 |
| 2549 | ทะเลริษยา | สายลม | ช่อง 5 |
| 2550 | ใจแจ๋วกับเรือจิ๋ว | เรือโทหนุ่ม วรศาสตร์ / ครูเอ | ช่อง 7 |
| 2550 | ทาสรักทระนง | ปานธง | ช่อง 5 |
| 2550 | เปลือกเสน่หา | บำเพ็ญ | ช่อง 5 |
| 2550 | บ้านเราจงเจริญ | วิทย์ | ช่อง 5 |
| 2551 | รักบ้านเรา (ละครเทิดพระเกียรติ) | ทดแทน | ช่อง 9 |
| 2552 | ชิงชัง | ยิ่ง | ช่อง 5 |
| 2552 | อยากหยุดตะวันไว้ที่ปลายฟ้า | อายุธ | ช่อง 5 |
| 2552 | เพลิงพราย | ปรเมศร์ | ช่อง 3 |
| 2552 | ไฟรักอสูร | สิน | ช่อง 3 |
| 2553 | ไทรโศก | ดำ | ช่อง 3 |
| 2553 | มาลัยสามชาย | คะนอง | ช่อง 5 |
| 2553 | สองปรารถนา | ภูมิ | ช่อง 5 |
| 2554 | เรือนแพ | เสือหาญ | ช่อง 5 |
| 2554 | บุหงาหน้าฝน | สหัส | ช่อง 5 |
| 2556 | บ่วงวันวาร | ไอ้เพียร / พากเพียร | ช่อง 5 |
| 2556 | คู่กรรม | หมอทาเคดะ | ช่อง 5 |
| 2556 | บางน้ำใส | ยศ | ไทยพีบีเอส |
| 2558 | บางระจัน | นายแท่น | ช่อง 3 เอชดี |
| 2558 | ตะวันตัดบูรพา | ทัศน์ | ช่องวัน 31 |
| 2558 | เจ้าสาวเฉพาะกิจ | ผไท สัทธาเทพ | ช่อง 8 |
| 2559 | อตีตา | หมอนันทเดช  (รับเชิญ) | ช่อง 7 เอชดี |
| 2559 | ล่าดับตะวัน | ปราการ | ช่อง 8 |
| 2560 | พริ้ง คนเริงเมือง | หมอสมประสงค์ | ช่อง 7 เอชดี |
| 2560 | ใจลวง | นิมมาน | ช่อง 8 |
| 2560 | ชายไม่จริงหญิงแท้ | อิทธิ | ช่องวัน 31 |
| 2560 | ล่า | อัศนัย (รับเชิญ) | ช่องวัน 31 |
| 2563 | ขอเกิดใหม่ใกล้ ๆ เธอ | เทวา | ช่องวัน 31 |
| 2563 | คดีรักข้ามภพ | พ.ต.ท.หลวงเกรียงไกรฤทธิเดช (อดีต) / พ.ต.ท.ก้องเกียรติ เกียรติเกริกไกร (ปัจจุบัน) | ช่องวัน 31 |
| 2564 | พายุทราย | ณรินทร์ (รับเชิญ) | ช่องวัน 31 |
| 2565 | ใต้หล้า | ชาญ อุดมธรรม | ช่องวัน 31 |
| 2566 | มณีพยาบาท | มงคล แจ้งเนตร (ปัจจุบัน) / หมอชีพ (อดีต) | ช่องวัน 31 |
| 2566 | VIP รักซ่อนชู้ | ดนัย | ช่องวัน 31 |
| 2568 | กรงการเวก | หม่อมราชวงศ์อดิศร สุริยกานต์ | ช่องวัน 31 |
| 2568 | สิงโตลำซิ่ง |  | ช่องวัน 31 |
ผลงาน > ซีรีส์

Love Songs Love Stories เพลง รุนแรงเหลือเกิน รับบท ราเชน ช่องจีเอ็มเอ็ม 25
ผลงาน > ภาพยนตร์

คนหิ้วหัว (แสดงกับ กระแต  ศุภักษร ไชยมงคล)
บางระจัน ๒ (รับบท อ้ายแดง)
คนขับรถ Driver รับบท เต้
ผลงาน > ซิตคอม

คู่คนละขั้ว รับบท เชาวน์ ช่อง 7
บุญดีผีคุ้ม รับบท กลด ช่อง 9
วงษ์คำเหลา เดอะซีรีส์ รับบท นักสืบ ช่อง 9
ผู้กองเจ้าเสน่ห์รับบทหมอวิน ช่อง 3
เป็นต่อ รับบท พีท (รับเชิญ ตอนที่ 188) ช่อง 3
ผลงาน > งานพากย์

ก้านกล้วยตอนโต
Pirates of the Caribbean: The Curse of the Black Pearl พากย์เป็น วิลล์ เทอเนอร์
ผลงาน > มิวสิกวิดีโอ

ให้ความหวังกันทำไม ของ ตอง ภัครมัย โปรตระนันท์
ปากไม่ตรงกับใจ ของ เรย์
สุดท้าย ของ Peacemaker
ฉันมีค่าแค่ไหน ของ Peacemaker
เมื่อสองเราได้พบกัน ของ แก้ม วิชญาณี เปียกลิ่น
ผลงาน > พิธีกร

โทรทัศน์
รายการ “ไม่ธรรมดา” ซึ่งออกอากาศทางช่อง 9
รายการ “คู่ซี้ตีเนียน” ช่อง 9
รายการ “วิว ไฟน์เดอร์” ช่องอมรินทร์ทีวี
รายการ Viewfinder ออกอากาศทุกวันอาทิตย์ 12.30 น. ทางช่อง AmarinTV HD 34 และออกอากาศทุกอาทิตย์ 13.00 น. ทางช่อง YouTube:Viewfinder Thailand (เริ่มวันที่ 17 ตุลาคม 2564)
รายการ Viewfinder Thailand ลุยทั่วทิศ มิตรทั่วไทย ออกอากาศทุกวันเสาร์และวันอาทิตย์ เวลา 11.41-12.30 น. ทางช่อง 7 และย้อนหลังทางช่อง YouTube:Ch7HD (เริ่มวันที่ 13 พฤศจิกายน 2564)
ออนไลน์
รายการ
รางวัลที่ได้รับ

สุดยอดหนุ่มโสดในฝัน CLEO ปี 2001
ได้เข้าชิงรางวัลนาฏราช ครั้งที่ 2ดาราสนับสนุนชาย ประจำปี พ.ศ. 2553 จากละครเรื่อง มาลัยสามชาย ททบ.5
ได้เข้าชิงรางวัลโทรทัศน์ทองคำดาราสนับสนุนชาย ประจำปี พ.ศ. 2556 จากละครเรื่อง คู่กรรม ททบ.5
แหล่งข้อมูลอื่น

ภูริ หิรัญพฤกษ์ ที่อินสตาแกรม
ความสัมพันธ์ไทย–สิงคโปร์

| --- | --- |


 ไทย:  สิงคโปร์
สถานเอกอัครราชทูตไทยในประเทศสิงคโปร์
ความสัมพันธ์ทวิภาคีระหว่างราชอาณาจักรไทยกับสาธารณรัฐสิงคโปร์ได้รับการสถาปนาใน ค.ศ. 1965 หลังสิงคโปร์เป็นเอกราช ทั้งสองประเทศเป็นผู้ร่วมก่อตั้งอาเซียน
ประวัติ

สยามกับสิงคโปร์เริ่มต้นความสัมพันธ์ทางการค้าก่อนการจัดตั้งประเทศสิงคโปร์โดยสแตมฟอร์ด แรฟเฟิลส์ ณ เวลานั้น พ่อค้าชาวสยามเชื้อสายจีนบางส่วนลงไปทำการค้าที่สิงคโปร์ ใน ค.ศ. 1871 พระบาทสมเด็จพระจุลจอมเกล้าเจ้าอยู่หัวแห่งสยามเสด็จประพาสสิงคโปร์ และเป็นครั้งแรกที่พระมหากษัตริย์ไทยเสด็จประพาสต่างประเทศ ขณะเยี่ยมชมนั้น พระองค์พระราชทานรูปปั้นช้างให้สิงคโปร์ ซึ่งปัจจุบันยังคงยืนตระหง่านนอกอาคารรัฐสภาเก่า
ใน ค.ศ. 1965 ประเทศไทยได้สถาปนาความสัมพันธ์ทางการทูตกับสิงคโปร์ที่พึ่งได้รับเอกราชจากประเทศมาเลเซีย จากนั้นใน ค.ศ. 1967 ทั้งสองประเทศ ร่วมกับมาเลเซีย อินโดนีเซีย และฟิลิปปินส์ ร่วมกันจัดตั้งสมาคมประชาชาติแห่งเอเชียตะวันออกเฉียงใต้ ต่อมาใน ค.ศ. 1978 เมื่อเกิดสงครามกัมพูชา–เวียดนาม สิงคโปร์สนับสนุนการกระทำของไทยต่อกัมพูชา ต่อมาใน ค.ศ. 1997 ทั้งสองประเทศได้สถาปนาความสัมพันธ์แบบ "ยกระดับหุ้นส่วน" จากนั้นใน ค.ศ. 2005 เซลลัปปัน รามนาทัน ประธานาธิบดีสิงคโปร์ เดินทางมายังประเทศไทย ทำให้เป็นประธานาธิบดีสิงคโปร์คนแรกที่เดินทางมายังประเทศไทย
ในเดือนสิงหาคม ค.ศ. 2015 ธนะศักดิ์ ปฏิมาประกร รองนายกรัฐมนตรีและรัฐมนตรีว่าการกระทรวงการต่างประเทศในเวลานั้น เดินทางมายังสิงคโปร์และพบกับลี เซียนลุง นายกรัฐมนตรีสิงคโปร์ ผู้นำทั้งสองประเทศยืนยันความสัมพันธ์อันยาวนานและดีเยี่ยมระหว่างไทยกับสิงคโปร์ ในช่วงการเยือนของธนะศักดิ์นั้น เขาก็ได้พบกับ K. Shanmugam รัฐมนตรีว่าการกระทรวงการต่างประเทศของสิงคโปร์ เนื่องในกิจกรรมรำลึกการสถาปนาความสัมพันธ์ทางการทูตระหว่างสองประเทศ และกระชับความสัมพันธ์ระหว่างสองประเทศ
ทหาร

ทั้งสองประเทศมีความสัมพันธ์ด้านการป้องกันอย่างใกล้ชิด โดยมีการส่งบุคลากรเข้ารับการฝึกข้ามประเทศอย่างสม่ำเสมอ และจัดการฝึกซ้อมประจำปีระหว่างกองทัพไทยกับกองทัพสิงคโปร์หลายครั้ง
ดูเพิ่ม

ความสัมพันธ์ระหว่างประเทศของสิงคโปร์
ความสัมพันธ์ระหว่างประเทศของไทย
แหล่งข้อมูลอื่น

สถานทูตสิงคโปร์ กรุงเทพ
สถานทูตไทย ประเทศสิงคโปร์
รูปปั้นช้างที่พระบาทสมเด็จพระจุลจอมเกล้าเจ้าอยู่หัวพระราชทานให้แก่สิงคโปร์
ณัฐพัชร์ นิมจิรวัฒน์

| ณัฐพัชร์ นิมจิรวัฒน์ |
| --- | --- |
ชื่อเกิด: ณัฐพัชร์ นิมจิรวัฒน์
เกิด: 18 ตุลาคม พ.ศ. 2550 (17 ปี) กรุงเทพมหานคร ประเทศไทย
อาชีพ: นักแสดง
ปีที่แสดง: พ.ศ. 2556–ปัจจุบัน
ผลงานเด่น: วันเฉลิม (รุ่น 2) - ทองเนื้อเก้า (2556)   ตุ๊กแก (วัยเด็ก) - ตุ๊กแกรักแป้งมาก (2557)   โชกุน / ดังใจ - วัยแสบสาแหรกขาด (2559)   ต้อม / อาร์ม - แพ้กลางคืน (2562)  พัชร์ - เกมรักทรยศ (2566)
สุพรรณหงส์: นักแสดงสมทบชายยอดเยี่ยม ประเภทภาพยนตร์ พ.ศ. 2557 – ตุ๊กเเกรักเเป้งมาก
คมชัดลึก: นักแสดงดาวรุ่งชายยอดเยี่ยม พ.ศ. 2562 – หัวใจศิลา
ณัฐพัชร์ นิมจิรวัฒน์ (เกิด 18 ตุลาคม พ.ศ. 2550) ชื่อเล่น แม็ค เป็นนักแสดงชาวไทย มีชื่อเสียงจากการรับบท วันเฉลิมวัยเด็ก จากละครเรื่อง ทองเนื้อเก้า ในปี พ.ศ. 2556
ประวัติ

ณัฐพัชร์ เกิดเมื่อวันที่ 18 ตุลาคม พ.ศ. 2550 เป็นบุตรของฐาคณิษฐ์ นิมจิรวัฒน์ จบการศึกษาในระดับอนุบาลจากโรงเรียนสารสาสน์เอกตราและจบการศึกษาในระดับประถมจากโรงเรียนกรุงเทพคริสเตียนวิทยาลัย ณัฐพัชร์กำลังศึกษาอยู่ในระดับมัธยมศึกษาที่โรงเรียนกรุงเทพคริสเตียนวิทยาลัย ณัฐพัชร์ เป็นน้องชายของ นภัสธนันท์ นิมจิรวัฒน์ (ชื่อเล่น:มายด์)
ผลงานก่อนที่ณัฐพัชร์ จะเริ่มเป็นที่รู้จักในวงการคือ โฆษณา CP วันแม่, นม Dutch Lady ออกอากาศที่ประเทศเวียดนาม, โฆษณา Enfagrow ออนแอร์ประเทศในเอเชีย โดยณัฐพัชร์ เริ่มเป็นที่รู้จักจากการรับบทเป็น วันเฉลิม รุ่น 2 ในละครเรื่อง ทองเนื้อเก้า เมื่อปี 2556 และ โชกุน ในละครเรื่อง วัยแสบสาแหรกขาด รวมไปถึงประโยคติดหู "แม็คก็คิดนะ" โฆษณารถยนต์อีซูซุในโรงภาพยนตร์เครือเมเจอร์
ผลงาน > ภาพยนตร์

| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2557 | ตุ๊กแกรักแป้งมาก | ตุ๊กแก (วัยเด็ก) |  |
| 2558 | เจ้าชายน้อย | พากย์เสียง เจ้าชายน้อย |  |
| 2560 | โฉมงามกับเจ้าชายอสูร | พากย์เสียง ชิพ |  |
| 2564 | The Whole Truth ปริศนารูหลอน | พัท | นักแสดงนำ |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2556 | "ต้นรัก" | ศุภวิชญ์ บุญเกษม |
รางวัล

| ปี พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2556 | สีสันบันเทิงอวอร์ด 2013 | ขวัญใจมหาชน (ร่วมกับ เมลิค เอเฟ่ ไอย์กูน, ยงศิลป์ วงศ์พนิตนนท์) | ได้รับรางวัล | ทองเนื้อเก้า |
| 2557 | สยามดารา สตาร์ส อวอร์ดส์ 2014 | จอมขโมยซีน (ร่วมกับ เมลิค เอเฟ่ ไอย์กูน, ยงศิลป์ วงศ์พนิตนนท์) | ได้รับรางวัล | ทองเนื้อเก้า |
| 2557 | เอ็มไทยท็อปทอล์กอะเบาต์ 2014 | บทบาทขโมยซีนที่ถูกกล่าวถึงมากที่สุด (ร่วมกับ เมลิค เอเฟ่ ไอย์กูน, ยงศิลป์ วงศ์พนิตนนท์) | ได้รับรางวัล | ทองเนื้อเก้า |
| 2557 | The Nine Fever Awards 2014 | Fever Awards (ร่วมกับ เมลิค เอเฟ่ ไอย์กูน, ยงศิลป์ วงศ์พนิตนนท์) | ได้รับรางวัล | ทองเนื้อเก้า |
| 2557 | รางวัลภาพยนตร์ไทย ชมรมวิจารณ์บันเทิง ครั้งที่ 23 | นักแสดงสมทบชายยอดเยี่ยม | เสนอชื่อเข้าชิง | ตุ๊กแกรักแป้งมาก |
| 2557 | คมชัดลึก อวอร์ด ครั้งที่ 12 | นักแสดงสมทบชายยอดเยี่ยม | เสนอชื่อเข้าชิง | ตุ๊กแกรักแป้งมาก |
| 2557 | รางวัลภาพยนตร์แห่งชาติ สุพรรณหงส์ ครั้งที่ 24 | นักแสดงสมทบชายยอดเยี่ยม | เสนอชื่อเข้าชิง | ตุ๊กแกรักแป้งมาก |
| 2557 | รางวัลพระราชทานพระสุรัสวดี ครั้งที่ 30 | ตุ๊กตาเงินดาวรุ่งชายดีเด่น | เสนอชื่อเข้าชิง | ตุ๊กแกรักแป้งมาก |
| 2558 | มหกรรมทีวีรักษ์โลก 360 องศา 2015 Save The World Expo | รางวัลทูตสิ่งแวดล้อม | ได้รับรางวัล | - |
| 2561 | Kazz Kids | หนูน้อยนักแสดงดีเด่น | ได้รับรางวัล | - |
| 2566 | รางวัลนาฏราช ครั้งที่ 15 | นักแสดงสมทบชายยอดเยี่ยม | เสนอชื่อเข้าชิง | เกมรักทรยศ |
| 2568 | Japan Expo Thailand 2025 | รางวัลนักแสดงหน้าใหม่จากซีรีย์ยอดนิยมในประเทศญี่ปุ่น Rookie Award (ร่วมกับ วชิรวิชญ์ ไพศาลกุลวงศ์) | ได้รับรางวัล | Addicted Heroin The Series (รักร้ายนายเสพติด) |
แหล่งข้อมูลอื่น

ณัฐพัชร์ นิมจิรวัฒน์ ที่เฟซบุ๊ก
ณัฐพัชร์ นิมจิรวัฒน์ ที่อินสตาแกรม
ณัฐพัชร์ นิมจิรวัฒน์ ที่ติ๊กต็อก